THAI จัด 15 เที่ยวบินพิเศษสู่ 5 เมือง รองรับความต้องการลูกค้า เริ่มต.ค.นี้
THAI จัด 15 เที่ยวบินพิเศษสู่ 5 เมือง รองรับความต้องการลูกค้า เริ่มต.ค.นี้
29 ก.ย. 2563

บริษัท การบินไทย จำกัด (มหาชน) หรือ THAI ให้บริการเที่ยวบินพิเศษ 15 เที่ยวบิน ไปยัง 5 จุดหมายปลายทาง ได้แก่ ลอนดอน โคเปนเฮเกน สตอกโฮล์ม ไทเป และฮ่องกง ในเดือนตุลาคมนี้  เพื่อให้สอดคล้องกับปริมาณความต้องการและเพื่ออำนวยความสะดวกแก่ผู้โดยสารที่มีความจำเป็นต้องเดินทาง
ด้าน นายวิวัฒน์ ปิยะวิโรจน์ รองกรรมการผู้อำนวยการใหญ่สายการพาณิชย์ THAI เปิดเผยว่า การบินไทยให้บริการเที่ยวบินพิเศษสำหรับผู้โดยสารที่มีความจำเป็นต้องเดินทาง อาทิ ผู้โดยสารชาวต่างชาติที่มีถิ่นพำนักในยุโรป ฮ่องกง และไต้หวัน ที่ต้องการเดินทางกลับประเทศเพื่อกลับไปพบครอบครัว นักเรียน นักศึกษา ที่ต้องการเดินทางไปศึกษาต่อ การเดินทางเพื่อธุรกิจ หรือผู้ที่ประสงค์จะเดินทางต่อไปยังเมืองอื่นๆ โดยจัดเที่ยวบินพิเศษ รวม 15 เที่ยวบิน ในเดือนตุลาคม 2563 ดังนี้
– เที่ยวบินที่ ทีจี 916 เส้นทาง กรุงเทพฯ-ลอนดอน จำนวน 4 เที่ยวบิน ในวันที่ 4, 11, 18 ตุลาคม 2563  ออกจากกรุงเทพฯ เวลา 12.50 น. ถึงลอนดอน เวลา 19.10 น. (เวลาท้องถิ่น) และวันที่ 25 ตุลาคม 2563 ออกจากกรุงเทพฯ เวลา 13.20 น. ถึงลอนดอน เวลา 19.35 น. (เวลาท้องถิ่น)
– เที่ยวบินที่ ทีจี 950 เส้นทาง กรุงเทพฯ-โคเปนเฮเกน จำนวน 4 เที่ยวบิน ในวันที่ 4, 11, 18 ตุลาคม 2563 ออกจากกรุงเทพฯ เวลา 06.50 น. ถึงโคเปนเฮเกน เวลา 13.05 น. (เวลาท้องถิ่น) และวันที่ 25 ตุลาคม 2563 ออกจากกรุงเทพฯ เวลา 06.50 น. ถึงโคเปนเฮเกน เวลา 12.35 น. (เวลาท้องถิ่น)
– เที่ยวบินที่ ทีจี 960 เส้นทาง กรุงเทพฯ-สตอกโฮล์ม จำนวน 1 เที่ยวบิน ในวันที่ 14 ตุลาคม 2563 ออกจากกรุงเทพฯ เวลา 07.05 น. ถึงสตอกโฮล์ม เวลา 13.10 น. (เวลาท้องถิ่น)
– เที่ยวบินที่ ทีจี 638 เส้นทาง กรุงเทพฯ-ฮ่องกง จำนวน 2 เที่ยวบิน ในวันที่ 21 ตุลาคม 2563 ออกจากกรุงเทพฯ เวลา 13.55 น. ถึงฮ่องกง เวลา เวลา 17.40 น. (เวลาท้องถิ่น) และวันที่ 28 ตุลาคม 2563 ออกจากกรุงเทพฯ เวลา 14.00 น. ถึงฮ่องกง เวลา เวลา 17.45 น. (เวลาท้องถิ่น)
– เที่ยวบินที่ ทีจี 632 เส้นทาง กรุงเทพฯ-ไทเป จำนวน 4 เที่ยวบิน ในวันที่ 8, 16, 23 ตุลาคม 2563 ออกจากกรุงเทพฯ เวลา 08.25 น. ถึงไทเป เวลา 13.05 น. (เวลาท้องถิ่น) และวันที่ 30 ตุลาคม 2563 ออกจากกรุงเทพฯ เวลา 08.15 น. ถึงไทเป เวลา 12.45 น. (เวลาท้องถิ่น)
โดยบริษัทฯ จำหน่ายบัตรโดยสารเที่ยวบินพิเศษทั้ง 5 เส้นทางดังกล่าว เป็นบัตรโดยสารแบบเที่ยวเดียว มีที่นั่งจำนวนจำกัด ผู้โดยสารสามารถใช้บัตรโดยสารเดิม หรือบัตรโดยสารรางวัล ROP ในเที่ยวบินพิเศษนี้ได้ โดยเป็นไปตามเงื่อนไขที่บริษัทฯ กำหนด ผู้สนใจสามารถสำรองที่นั่ง ออกบัตรโดยสาร พร้อมกรอกข้อมูลการเดินทางตามข้อกำหนดของสหราชอาณาจักร เดนมาร์ก สวีเดน ฮ่องกง และไต้หวัน ได้ที่ https://www.thaiairways.com/th_TH/book/offers/special_offers/special_flights.page และที่สำนักงานขายการบินไทย หรือสอบถามข้อมูลเพิ่มเติมได้ที่ THAI Contact Center โทร. 0-2356-1111 ระหว่างเวลา 08.00 น.-20.00 น.
พร้อมกันนี้ บริษัทฯยังได้ทำการขนส่งสินค้าในเที่ยวบินทั้งขาไปและขากลับด้วย สำหรับเที่ยวบินขากลับ บริษัทฯ ได้ให้ความร่วมมือกับกระทรวงการต่างประเทศ ปฏิบัติภารกิจรับคนไทยที่มีความประสงค์จะเดินทางกลับประเทศอย่างต่อเนื่อง ผู้โดยสารในเมืองข้างต้นที่ต้องการเดินทางกลับประเทศไทย สามารถติดต่อเพื่อลงทะเบียนก่อนการเดินทาง หรือตรวจสอบข้อมูลเพิ่มเติมได้ที่ สถานเอกอัครราชทูต ณ กรุงลอนดอน โดยลงทะเบียนที่ http://thaiembassy.sociallab.co.th และตรวจสอบข้อมูลก่อนการเดินทางที่  http://www.thaiembassy.org/london/ หรือ Facebook: Royal Thai  Embassy, London UK สถานเอกอัครราชทูต ณ กรุงโคเปนเฮเกน  https://copenhagen.thaiembassy.org/ สถานเอกอัครราชทูต ณ กรุงสตอกโฮล์ม [email protected] สำนักงานการค้าและเศรษฐกิจไทย (ไทเป) http://www.tteo.org.tw/main/ และสถานกงสุลใหญ่ ณ เมืองฮ่องกง http://www.thai-consulate.org.hk/web/3019.php
ทั้งนี้ บริษัทฯ ยังคงจัดเที่ยวบินพิเศษอย่างต่อเนื่อง ด้วยความใส่ใจทั้งด้านความปลอดภัยและสุขอนามัย โดยให้บริการภายใต้มาตรการป้องกันการแพร่ระบาดของโรคไวรัสโควิด-19 อย่างเคร่งครัด โดยมีการทำ Physical Distancing ในทุกขั้นตอนการโดยสาร เพื่อให้ผู้โดยสารเดินทางอย่างมั่นใจในทุกเที่ยวบิน